छत्तीसगढ़ के दंतेवाड़ा जिला में भइल एगो नक्सली हमला में भारतीय जनता पार्टी के एगो विधायक सहित कुल पांच लोगन के मौत हो गइल.
दंतेवाड़ा के एगो वरिष्ठ पुलिस अधिकारी पी सुंदरराज पत्रकारन के जानकारी दिहलें कि हमले में दंतेवाड़ा के विधायक भीमा मंडावी सहित उनकर ड्राइवर और तीन गो सुरक्षा कर्मी के भी जान चल गइल.
शुरुआती जानकारी के अनुसार विधयक आज प्रचार के आखिरी दिन प्रचार करे जात रहलें जब नक्सली गाड़ी के उड़ा दिहलें. हमला के बाद माओवादी गोली भी चलवलें. दंतेवाड़ा में 11 अप्रैल के चुनाव होखे वाला बा.